Šahisti sudjelovali na Božićnom turniru u Rijeci 24.11.2017.

Na tradicionalnom Božićnom turniru u šahu koji se i ove godine održao u Učeničkom domu „Podmurvice“ u Rijeci sudjelovalo je 8 muških i čak 9 ženskih ekipa domova naše regije. Po iznimnom broju sudionika može se zaključiti da je šah u domovima u uzletu a interes i dalje raste. I u našem domu ove godine imamo ekipu formiranu od iskusnih starijih članova ali i pomladak. Na ovom turniru boje našeg doma „branili su“ Mario Matanović, Niko Šušnja, Branson Cortez, Dominik Krčalić i Danijel Ćosić. U vrlo neizvjesnoj i gotovo izjednačenoj borbi naši šahisti osvojili su solidno četvrto mjesto. Kod naših učenika najviše pobjeda osvojio je maturant Mario Matanović a slijedi ga Branson Cortez. Najuspješnija ekipa turnira bila je ekipa domaćina iz „Podmurvica“. Sve je proteklo u ugodnoj atmosferi, lijepom druženju i fair play igri. Pohvale domaćinima, kod njih se uvijek osjećamo kao kod kuće!

Željko Bužleta